
Epidemija tifusa u logorima za folksdojčere u Slavoniji 
1945./1946. i posljedice 


VLADIMIR GEIGER 
Hrvatski institut za povijest, Zagreb, Republika Hrvatska 


Na tešku sudbinu hrvatskih (i ostalih jugoslavenskih) folksdojčera internira- 
nih poslije Drugoga svjetskog rata u sabirne i radne logore utjecali su, osim 
nepovoljnih uvjeta smještaja, izrazito slaba prehrana, nemogućnost održava - 
nja higijene, pomanjkanja lijekova i liječničke pomoći, razne zarazne bolesti te 
naporni fizički radovi po često nepovoljnim vremenskim prilikama. Stradavalo 
se većinom od bolesti, posebice dizenterije, tifusa pjegavca, ali i iscrpljenosti i 
gladi. Od samih početaka u logorima za folksdojčere u Hrvatskoj (i drugdje u 
Jugoslaviji), javljaju se najprije zdravstvene teškoće u starijih i slabijih osoba i 
djece, a zatim dolazi do pojave i raznih zaraznih bolesti. Od jeseni/zime 1945., 
u logorima za folksdojčere haraju epidemije tifusa pjegavca i u zimu 1946. 
poprimaju zastrašujuće razmjere. Kako je od ukupnog broja žrtava u logorima 
za folksdojčere u Hrvatskoj najveći broj umro tijekom siječnja, veljače i ožujka 
1946., tifus pjegavac najvjerojatnije je osnovni uzrok smrti logoraša u vremenu 
koje iskazi/sjećanja logoraša i njemačka/folksdojčerska historiografija ozna- 
čavaju razdobljem epidemije tifusa pjegavca. Tek potkraj ožujka ili početkom 
travnja 1946., nakon poduzetih potrebnih mjera, tifus u logorima Valpovo i 
Krndija, te u drugim logorima u Hrvatskoj i Jugoslaviji uglavnom je uklonjen. 


Ključne riječi: Folksdojčeri, Jugoslavija, Hrvatska, Slavonija, 1945., poslijerat- 
ni logori, tifus pjegavac. 


“Ali u logorima u kojima su bili Nemci nije se direktno ubijalo, 
ljudi su umirali od gladi i bolesti. 

Dakle to je neusporedivo sa Aušvicom i Buhenvaldom, 

ali sada pod stare dane, pitam šta je strašnije. 


Ivan Ivanji' 


' Lj.[ubica] PUPEZIN, “Ivan Ivanji o romanu “Guvernanta' i ljudima koje menja istorija. 
Milost poznog rođenja", Glas Javnosti, Beograd, Internet izdanje, 6. avgust 2002. 
(http://arhiva.glas-javnosti.co.yu/arhiva/2002/08/06/srpski/K02080501.shtml) 

U historiografiji, publicistici, memoarskoj literaturi, iskazima/svjedočan- 
stvima logoraša, članova logorske uprave, a i suvremenika i u dokumentima, 
vrlo su različiti navodi, tvrdnje, procjene i poimenični pokazatelji/popisi o 
broju i strukturi logoraša i broju i strukturi žrtava u logorima za folksdojčere 
u Hrvatskoj tijekom 1945., 1946. i 1947. Točan broj hrvatskih folksdojčera koji 
su prošli kroz poslijeratne logore, kao i točan broj žrtava logora, teško je utvr- 
diti. Uza sve, iskazi/svjedočanstva, arhivsko gradivo i literatura omogućuju i u 
pogledu uzroka i načina logorskih stradanja folksdojčera u Hrvatskoj osnov- 
ne pokazatelje. 


Najmanje oko 10.000 do 20.000 hrvatskih folksdojčera, većina preostalih 
u zavičaju, internirano je tijekom 1945., 1946. i 1947. u sabirne i radne logo- 
re. Prema svim pokazateljima, najveći logori za pripadnike njemačke manji- 
ne na području Hrvatske bili su tijekom 1945., 1946. i 1947. Josipovac kraj 
Osijeka, Valpovo, Velika Pisanica kraj Bjelovara, Krndija kraj Đakova, Šipovac 
kraj Našica, Pusta Podunavlje u Baranji i Tenja/ Tenjska Mitnica kraj Osijeka. 


Na tešku sudbinu logoraša utjecali su, osim nepovoljnih uvjeta smještaja, 
izrazito slaba prehrana, nedovoljna mogućnost održavanja higijene, pomanj- 
kanja lijekova i liječničke pomoći, razne zarazne bolesti te naporni fizički 
radovi po često nepovoljnim vremenskim prilikama. Mnogi logoraši, pose- 
bice mala djeca i starije osobe, pobolijevaju i umiru. Umiralo se većinom od 
bolesti, posebice dizenterije, tifusa pjegavca, ali i iscrpljenosti i gladi. Ubijanja 
i smaknuća folksdojčera u logorima u Hrvatskoj, osim manjeg broja slučajeva, 
koji su nedvojbeni, nije bilo.“ 

U logorima za folksdojčere u Hrvatskoj (kao i u logorima za folksdojčere 
u Jugoslaviji), posebice u najvećim i najdugotrajnijim logorima u Slavoniji, 
u Radnom logoru Valpovo (svibanj 1945. - svibanj 1946.) i Logoru Krndija 
(kolovoz 1945. - svibanj 1946.), prema navodima u izvorima (dokumenti i 
iskazi/sjećanja), učestala je u logoraša ušljivost glave/tijela (Pediculosis capitis/ 
corporis), te pojava svraba (Scabies). Učestala je i difterija (Diphtheria) i dizen- 
terija (Dysenteria), upala pluća (Pneumonia, Bronchopneumonia) i tifus pje- 


2 Ekkehard VOLKL, “Abrechnungsfuror in Kroatien" u: Klaus Dietmar HENKE und 
Hans WOLLER (Hrsg.), Politische Sdiuberung in Europa. Die Abrechnung mit Faschismus und 
Kolaboration nach dem Zweiten Weltkrieg, Munchen 1991., 378. 


3 Verbrechen an den Deutschen in Jugoslawien 1944-1948. Die Stationen eines Volkermords, 
Miinchen 1998., 219. - 228.; Genocide of the Ethnic Germans in Yugoslavia 1944 - 1948, Miinchen 
2003., 121. - 127.; Genocid nad nemačkom manjinom u Jugoslaviji 1944 - 1948, Beograd 2004., 
152. - 162.; Vladimir GEIGER, “Logori za folksdojčere u Hrvatskoj nakon Drugog svjetskog 
rata 1945. - 1947, Časopis za suvremenu povijest, god. 38, br. 3, Zagreb 2006., 1081. - 1100. I 
tamo navedeni izvori i literatura. 

* Leidensweg der Deutschen im kommunistischen Jugoslawien, Band IV, Menschenverluste - 
Namen und Zahlen zu Verbrechen an den Deutschen durch das Tito-Regime in der Zeit von 1944 
- 1948, Miinchen-Sindelfingen 1994. I tamo navedeni izvori i literatura. 

gavac (Typhus exanthematicus). U djece logoraša primjetna je i pojava šarla- 
ha (Scarlatina).? 


Od samih početaka u logorima za folksdojčere u Hrvatskoj (kao i drugdje 
u Jugoslaviji), javljaju se najprije zdravstvene teškoće u starijih i slabijih osoba 
i djece, a zatim dolazi do pojave i raznih zaraznih bolesti. Posebice od jeseni/ 
zime 1945., u logorima haraju epidemije tifusa pjegavca i u zimu 1946. popri- 
maju zastrašujuće razmjere. Tek potkraj ožujka/tijekom travnja 1946. nakon 
poduzetih potrebnih mjera vlasti i logorskih uprava tifus pjegavac je u veći- 
ni logora uklonjen. Kada su se zdravstvene i prehrambene prilike u logorima 
koliko-toliko normalizirale, život je i dalje bio jedva podnošljiv.“ 

Oblasni narodnooslobodilački odbor za Slavoniju u Osijeku izvijestio je 
10. svibnja 1945. Zdravstveni odjel Okružnog NOO-a Osijek o pojavi trbuš- 
nog tifusa, te o potrebi poduzimanja hitnih mjera suzbijanja zaraznih bolesti i 
naveo kratke upute za postupanje. Zdravstveni odjel Okružnog NOO-a Osijek 
izvijestio je nedugo zatim prenoseći navode Oblasnog NOO-a Osijek o pojavi 
trbušnog tifusa i Kotarski NOO Valpovo.“ 


Nedugo nakon osnutka logora Valpovo, Zdravstveni odjel Okružnog 
NOO-a Osijek izvijestio je 20. srpnja 1945. Zdravstveni odjel Kotarskog 
NOO-a Valpovo o pojavi epidemije šarlaha i pojavi tifusa u logoru Valpovo 
te o potrebi poduzimanja hitnih mjera suzbijanja zaraznih bolesti u logoru. 
Zdravstveni odjel Okružnog NOO-a Osijek naredio je da se oboljeli smjeste 
u izolanu Kotarskog NOO-a u Valpovu, “kako bi se zapriječilo širenje zara- 
ze". Točno je određen i način postupanja i zaduženja: “[...] U izolani se imade 
zadužiti higijeničarka, koja se nalazi u Valpovu te potonja vodi brigu oko bole- 
snika. [...] Pobrinite se, da je izolana redovito snabdjevena s hranom te da se 
više ne dogodi, da oboljeli čitav dan ostaju bez kuhane hrane. U ambulanti se 
nalaze i tifusi te je nužno potrebno, da se za bolesnika osigura potrebna koli- 
čina mlijeka. [...] Nadzor nad izolanom, provedbu stroge izolacije, dezinfek- 
ciju itd., vršiti će sestra pomoćnica Erdelji i higijeničarka Uljarević, a liječenje 
obavlja tamošnji liječnik. [...] Za izolanu nabavite još potrebni broj postelja i 


" Dokumentation der Vertreibung der Deutschen aus Ost - Mitteleuropa, Band V, Das Schicksal 
der Deutschen in Jugoslawien, Diiseldorf 1961.', Miinchen 1984.*, Augsburg 1994.%, Miinchen 
2004. Leidensweg der Deutschen im kommunistischen Jugoslawien, Band I, Ortsberichte tiber 
die Verbrechen an den Deutschen durch das Tito-Regime in der Zeit von 1944 - 1948, Minchen- 
Sindelfingen 1991.; Leidensweg der Deutschen im kommunistischen Jugoslawien, Band II, 
Erlebnisberichte iiber die Verbrechen an den Deutschen durch das Tito - Regime in der Zeit von 
1944 - 1948, Minchen-Sindelfingen 1993.; Leidensweg der Deutschen im kommunistischen 
Jugoslawien, Band III, Erschiefungen-Vernichtungslager-Kinderschicksale in der Zeit von 1944 - 
1948, Miinchen-Sindelfingen 1995. I tamo navedeni izvori i literatura. 

5 Verbrechen an den Deutschen in Jugoslawien 1944 - 1948, 219. - 228.; Genocide of the Ethnic 
Germans in Yugoslavia 1944 - 1948, 121. - 127.; Genocid nad nemačkom manjinom u Jugoslaviji 
1944 - 1948, 152. - 162. I tamo navedeni izvori i literatura. 


* Državni arhiv u Osijeku, Kotarski NOO Valpovo, 1945., 392/45. 

ostalo što bi bilo potrebno te drugarici Uljarević u svakom pogledu, ako bi se 
što trebalo u izolani, izadjite ususret. 

Očito je, ipak, prema razvoju i ishodu događaja, da od samoga počet- 
ka zdravstvena zaštita logoraša u logoru Valpovo nije bila stručna i dostat- 
na, a prema svemu sudeći nije niti provođena onako kako je bilo minimalno 
potrebno. 

Zbog izrazito loših i, kako je vrijeme prolazilo, sve lošijih uvjeta smještaja, 
higijene i prehrane logoraša u logoru Valpovo, mnogi obolijevaju od različitih 
zaraznih bolesti, najčešće od dizenterije, kasnije i sve učestalije od tifusa pje- 
gavca. Zdravstveni nadzor nad logorom Valpovo vodila je jedna higijeničar- 
ka, a dva puta tjedno logor je obilazio liječnik iz Valpova dr. Hartel. Međutim, 
i on je bio gotovo nemoćan jer nije imao na raspolaganju odgovarajuće lijeko- 
ve. Tek teže oboljele logoraše smještalo se u logorsku izolanu.? 

Prema iskazu logoraša Stjepana Binskog: “Kao posljedica takove hrane [u 
logoru Valpovo] ubrzo se javlja dizenterija. Kako nema niti doktora niti lije- 
kova starci i mala djeca počinju prvi umirati. Uši i stjenice posebna su napast. 
[2] 

Matica umrlih za logor Valpovo bilježi učestalo umiranje logoraša od dizen- 
terije (pretežnto djeca i starije osobe) tijekom srpnja i kolovoza 1945.'' 


Prema iskazu Josipa Globočnika, upravnika logora Valpovo od studeno- 
ga 1945. do svibnja 1946.: “Liječnička služba [u logoru Valpovo] nije postoja- 
la. Kako sam po dolasku skupio pomoću [logoraša] g. Pfafa desetak logoraša 
raznih struka, medju njima, bio je i liječnik, apotekar itd. Postepeno smo otvo- 
rili skromnu ambulantu i apoteku kasnije i rodilište. Bilo bi sve donekle dobro 
da nije došlo do tifusa. Sve više je ljudi obolilo a njege i lijekova nije bilo. Za 
najteže slučajeve nabavili smo nešto mlijeka.“ 


Liječnički službu u logoru Valpovo obavljali su dr. Hartel, liječnik iz Vapova, 
dr. Vilc, liječnik iz Osijeka i dr. Pekić, liječnik iz Vukovara, a logorsku ambu- 
lantu vodio je logoraš Josef Wagner, ljekarnik iz Osijeka, ali bez potrebnih i 
odgovarajućih lijekova, te su posebice u vrijeme epidemije tifusa pjegavca bili 
nemoćni, a i sami izloženi bolesti. '? 


5 Vladimir GEIGER (prir.), Radni logor Valpovo 1945. - 1946. Dokumenti, Osijek 1999., 40. 

?*  Verbrechen an den Deutschen in Jugoslawien 1944 - 1948, 226.; Genocide of the Ethnic 
Germans in Yugoslavia 1944 - 1948, 124.; Genocid nad nemačkom manjinom u Jugoslaviji 1944 - 
1948, 125. I tamo navedeni izvori i literatura. 

" V. GEIGER (prir.), Radni logor Valpovo 1945. - 1946. Dokumenti, 422. - 424. 

!! Isto, 262. - 268. 

12 Isto, 429. 

'5 Dokumentation der Vertreibung der Deutschen aus Ost - Mitteleuropa, Band V, Das Schicksal 
der Deutschen in Jugoslawien, 540.; Leidensweg der Deutschen im kommunistischen Jugoslawien, 
Band II, Erlebnisberichte iiber die Verbrechen an den Deutschen durch das Tito - Regime in der 
Zeit von 1944 - 1948, 822. I tamo navedeni izvori i literatura. 

U dopisu Odsjeka narodne sigurnosti Upravnog odjela Okružnog NO-a 
Slavonski Brod 18. rujna 1945. Odjelu kaznenih zavoda Ministarstva unutar- 
njih poslova FD Hrvatske, o stanju logora za rujan 1945., ukratko je navede- 
no: “Zdravstveno stanje u logorima zadovoljavajuće. Oboljenje je bilo i sluča- 
ja zaraznih lakših oboljenja. Vrši se cijepljenje protiv tifusa U logoru Krndiji, 
prema dopisu, nalaze se dva liječnika (nije navedeno, jesu li logoraši ili civi- 
li odnosno vojnici), a u logoru je otvorena i zdravstvena stanica (ambulanta) u 
koju, navodno, dolaze stanovnici okolnih sela.'* 


Očito je ipak, prema razvoju i ishodu događaja, da od samog početka uvje- 
ti smještaja u logoru Krndiji nisu bili zadovoljavajući, a prehrana i zdravstvena 
zaštita logoraša bili su izrazito nedostatni. 


Prema iskazu logorašice Katarine Diirr, u logoru Krndiji logoraši su bili 
smješteni po kućama i ostalim raspoloživim gospodarskim prostorijama “[...] 
na slami, puni vaši ništa za presvuč ili se oprat. [...] Hrana u Krndiji bila je 


jako loše [...].1to se nije moglo jesti“? 


Prema iskazu logoraša Josipa Šulca “Nevolje logoraša [u Krndiji] bit će 
povećane pojavom agresivnih napasnika — ušiju. Bilo ih je svugdje i po glavi, 
u odjeći, pokrivačima i mjestima za spavanje, apsolutno svugdje. I to u veli- 
kom broju. Bitka, rat s ušima vodio se neprekidno i na više načina. Ručno, što 
će reći pretragom u odjeći, pokrivačima, prečešljavanjem kose na glavi, zatim 
prokuhavanjem odjeće i druge robe, itd. Rezultati svega toga nisu bili osobi- 
ti. Uši su se množile i bilo ih je uglavnom sve više. Javile su se bolesti. Umiralo 
se, stariji i djeca češće.“ 

Prema iskazima/sjećanjima logoraša i navodima u njemačkoj/folksdojčer- 
skoj historiografiji, logorsku ambulantu u logoru Krndiji, u početku je vodi- 
la neškolovana i nestručna ženska osoba, koja je na raspolaganju imala samo 
aspirine i neke masti. Kasnije je liječničku službu u ambulanti vodio kirurg dr. 
Felix Kirchbaum, i sam logoraš, ali i on je očito imao nedostatne i neodgova- 
rajuće lijekove. 7 


4 Zdravko DIZDAR, Vladimir GEIGER, Milan POJIĆ, Mate RUPIĆ (prir.), Partizanska i 
komunistička represija i zločini u Hrvatskoj 1944. - 1946. Dokumenti, Slavonski Brod 2005., 267.; 
Vladimir GEIGER (prir.), Partizanska i komunistička represija i zločini u Hrvatskoj 1944. - 1946. 
Dokumenti. Slavonija, Srijem i Baranja, Slavonski Brod 2006., 439. 

'5 Pisani iskaz/pismo K. Dirr (Kirchentellinsfurt, Njemačka) od 19. siječnja 2001. V. 
Geigeru. 

!6 Pisani iskaz J. Šulca iz Požege 2004. Tomislavu Wittenbergu, Požega; Tomislav 
WITTENBERG, “Drugi svjetski rat i egzodus Nijemaca i Austrijanaca iz Požeške doline", 
Godišnjak Njemačke narodnosne zajednice/VDG Jahrbuch 2004, Osijek 2004., 278. 

!7 Verbrechen an den Deutschen in Jugoslawien 1944-1948, 222.; Genocide of the Ethnic 
Germans in Yugoslavia 1944 - 1948, 125.; Genocid nad nemačkom manjinom u Jugoslaviji 1944 - 
1948, 158. I tamo navedeni izvori i literatura. 

U to vrijeme, očita je spoznaja i nastojanje ozbiljnog suočavanja nadležnih 
vlasti s nastalim zdravstvenim stanjem odnosno pojačanom pojavom i šire- 
njem tifusa pjegavca. 


Ministarstvo narodnog zdravlja Narodne vlade Hrvatske u Zagrebu dosta- 
vilo je 17. studenoga 1945. brzojavno naređenje podređenim tijelima da 20. 
studenoga treba otpočeti velika tromjesečna kampanja u cijeloj Jugoslaviji za 
suzbijanje tifusa pjegavca.!? 


Zatim je Zdravstveni odjel Okružnog NO-a Osijek dostavio 19. studenoga 
1945. Zdravstvenom odjelu Kotarskog NO-a Valpovo dobivene upute za suz- 
bijanje tifusa pjegavca: “Zdravstveni odjel naslova treba da organizira ruko- 
vodstvo kampanje za svoje područje, te poduzme sve potrebno za pojačanje 
iste kao i propagande razušivanja i pronalaženja novih slučajeva pjegavca. 
[...] Radikalnu depedikulaciju sela (razušivanja) treba postaviti kao konkre- 
tan zadatak svakom aktivu a da se taj rad izvrši, dok ne stignu upute i propa- 
gandni materijal, radite vlastitim raspoloživim sredstvima. Zdravstveni aktiv 
treba detaljno upoznati sa svrhom kampanje i oni će se pobrinuti i pomoći 
Vam u pronalaženju prikladnih naprava za razušivanje (partizanskih buradi, 
krušnih peći i t.d.), pridobiće narod za ovu akciju, vršit kontrolu nad razušiva- 
njem svake pojedine kuće i svakog pojedinog čovjeka. [...] Poziva se naslov da 
ovaj raspis najozbiljnije shvati i da se svim mogućnostima i sredstvima posve- 
ti spomenutoj kampanji suzbijanja pjegavca kako bi se izbjeglo veliko zlo koje 
nas tokom ove zime i na proljeće očekuje, jer “Bolje je spriječiti nego liječiti! 
Po učinjenom nakon izminuća kampanje opširno izvijestiti ovaj naslov-"'? 

Nedugo zatim, Ministarstvo narodnog zdravlja Narodne vlade Hrvatske u 
Zagrebu izvijestilo je 28. studenoga 1945. sve okružne i kotarske NO-e, prema 
uputama Ministarstva narodnog zdravlja Demokratske Federativne Jugoslavije 
u Beogradu, da treba provesti opsežnu kampanju protiv tifusa pjegavca i o 
tome je donijelo podrobne upute. 


U tijeku kampanje protiv tifusa pjegavca, Komanda logora Valpovo izvije- 
stila je 9. prosinca 1945. Zdravstveni odjel Kotarskog NO-a Valpovo da im na 
njihovo traženje dodjeljuje jednog brijača logoraša u svrhu suzbijanja pjegavca 
u kotaru Valpovo, “a u sklopu akcije za suzbijanje pjegavca u kotaru Valpovo. 
Pošto istog kanite upotrijebiti za taj posao i u Josipovcu, to za njega preuzima- 
te disciplinsku odgovornost, a naročito za slučaj bjegstva. Za hranu i nastanbu 
za istog imadete se sami pobrinuti“ Potreba i barem osnovni uvjeti za sprje- 
čavanje odnosno uklanjanje zaraznih bolesti, očito su bili i u logoru Valpovo: 
“Nadalje Vas izvješćujemo, da Vam ova uprava ne može posuditi zatraženi 


"5 V. GEIGER (prir.), Radni logor Valpovo 1945. - 1946. Dokumenti, 60. 
! Isto, 60. 
2 Isto, 65. - 66. 

desinfektor, niti potrebno stručno ljudstvo, jer uprava Radnog logora isti sam 
neophodno treba za raskuživanje interniraca."!' 


Ministarstvo unutarnjih poslova Narodne vlade Hrvatske u Zagrebu, izvije- 
stilo je 24. prosinca 1945. podređena tijela: “Obzirom na godišnju dobu i pri- 
like u logorima, a i u kaznenim zavodima i zatvorima, treba najveću pažnju 
posvetiti borbi protiv pjegavog tifusa i to raskuživanjem prostorija, dezinfek- 
cijom odjeće i rublja zatvorenika odnosno logorisanih od ušiju. U koliko nebi 
bilo za tu svrhu na raspolaganju dezinfektora ima se dezinfekciju vršiti putem 
t. zv. partizanskih buradi. Osim toga ima se odrediti bez izuzetka vakcionisa- 
nje protiv pjegavca svih osudjenika i zatvorenika, odnosno logorisanih, kao 
i osoblja koje je tamo zaposleno i koje dolazi u dodir osudjenicima odnosno 
zatvorenicima. U sporazumu s nadležnim zdravstvenim referentima treba 
organizirati stalnu sanitarnu kontrolu po svim zatvorima, kaznenim zavodi- 
ma i logorima. Zatraženo je od Ministarstva narodnog zdravlja u Zagrebu, 
da u pogledu vakcionisanja poduzme sve što je potrebno za pravilno njego- 
vo izvršenje. Pozivate se, da po gornjem odmah postupite te očekujemo izvje- 
štaj o učinjenom.“ 

Komanda logora Valpovo izvijestila je 2. siječnja 1946. Zdravstveni odjel 
Kotarskog NO-a Valpovo, da je dr. Stjepan Hartel “ustanovio, da imade u 
logoru 30 slučaja oboljenja sumnjivih na tifusu", te zamolila “da smjesta uputi 
Kotarskog liječnika u Radni Logor Valpovo, da sa Logorskim liječnikom, koji 
za sada zbog bolesti ne može svoju službu u cjelosti da vrši na licu mjesta 
shodno odredi protumjere za suzbijanje te bolesti“. 


Zdravstveno-socijalni odsjek Kotarskog NO-a Valpovo izvijestio je zatim 
12. siječnja 1946. Komandu logora Valpovo o potrebi stroge izolacije obolje- 
lih logoraša: “[...] izvještavamo Vas, da je Kotarski liječnik _ Dr. Pakić*“ istoga 
dana pregledao bolesnike u logoru i pored drugih mjera odredio strogu karan- 
tenu kroz tri nedjelje. Naknadno se je ustanovilo, da se ta karantena ne održa- 
va kako treba, pa se pojedine osobe vide hodati izvan logora. Stoga se upozo- 
rava naslov, da odredjene mjere izvršava onako, kako je od strane Kotarskog 
liječnika odredjeno, jer će u protivnom naslov snositi odgovornost. Ujedno 
se izvještavate, da je naredjeno miliciji da sve one koji se uhvate izvan logora 


hvata i privodi radi kazne.* 


Istog dana, Zdravstveni odjel Kotarskog NO-a Valpovo izvijestio je o pojavi 
pjegavog tifusa u logoru Valpovo Zdravstveni odjel Okružnog NO-a Osijek: “S 
obzirom na prenatrpanost u barakama u kojima stanuju zatočenici mjere koje 


2! Isto, 72. 
2 Isto, 90. 


23 Isto, 77. 
4 


PP 


m 


Ispravno bi bilo Pekić. 
* V. GEIGER (prir.), Radni logor Valpovo 1945. - 1946. Dokumenti, 87. 


m 


373 


VLADIMIR GEIGER, Epidemija tifusa u logorima za folksdojčere u Slavoniji God. 39., br. 2., 367.- 383. (2007) 


je komanda u cilju razušivanja poduzela nisu mogle imati nikakvog uspjeha jer 
se razušivanje samo djelomično vršilo od slučaja do slučaja u onim barakama u 
kojima se ušljivost pojavljivala u velikoj mjeri, dok se u ostalim barakama nije 
to provelo. Ustanovljeno je da su logoraši u velikoj mjeri ušljivi. Oboljelima 
fibrilnim bolesnicima sumnjivima na Typhus exanthematicus izvađena je krv 
i poslana na pregled u Dom narodnog zdravlja Osijek. Preduzete su slijede- 
će mjere: 1.) Pristupilo se cijepljenju protiv tifusa sa tetra vakcinom kod svih 
zatočenika bez razlike i izuzetka. To cjepljenje obavljeno je dosada dva puta. 
2.) Poduzeto je razušivanje u svim barakama bez obzira da li je momental- 
no u njima bilo ušljivosti ili ne. 3.) Određena je najstroža karantena u traja- 
nju od 3 nedelje. Dosada je stigao serološki rezultat za 8 slučajeva sa nala- 
zom Weil felix 1:1000 pozitivan. Ti su slučajevi izolirani u ovdašnjoj logor- 
skoj izolani." Naglašeno je, zatim, da se potrebne zdravstvene mjere u logo- 
ru Valpovo ne provode ispravno: “Pošto je ali ustanovljeno da komanda logo- 
ra ne provodi karantenu striktno kako je određeno to je današnjim danom sa 
strane kotarskog N.O.-a izdan nalog miliciji da sve zatočenike koji se zateknu 
van logora na području mjesta Valpovo smjesta bez izuzetka sprovedu u logor, 
a protiv uprave logora podnesu prijavu nadležnim vlastima radi neodržavanja 
sanitarnih mjera radi suzbijanja širenja zaraze pjegavog tifusa." Iskazana je i 
potreba sustavnog iskorjenjivanja tifusa pjegavca u logoru Valpovo jer postoji 
opasnost proširivanja zaraze izvan logora: “Kotarski liječnik izvjestio je sadaš- 
njim danom Okružni N.O. zdrav. odjel da se pozove Dom narodnog zdravlja u 
Osijeku radi izašiljanja sanitarne ekipe u ovdašnji radni logor kako bi se razu- 
šivanje i eventualno cijepljenje protiv pjegavaca u spomenutom logoru odmah 
sprovelo. To je neophodno potrebno iz razloga mogućnosti daljeg širenja pje- 
gavca, a tim više što se u samom mjestu nalazi i jedan bataljon vojske. Za sada 
među civilnim pučanstvom u samom mjestu nije bilo nijednog slučaja obolje- 


nja od pjegavca niti sumnje na takvo oboljenje.** 


Odjel Unutarnjih poslova pri Kotarskom NO-u Valpovo izvijestio je 14. 
siječnja 1946. Zdravstveni odjel Kotarskog NO-a Valpovo o upozorenju 
Ministarstva unutarnjih poslova Narodne vlade Hrvatske od 24. prosinca 
1945. o potrebi borbe protiv tifusa pjegavca u logorima, prenoseći navedene 
upute. 


Komanda logora Valpovo izvijestila je, zatim, istog dana Zdravstveno-soci- 
jalni odsjek Kotarskog NO-a Valpovo da je utvrdila način provođenja izolaci- 
je u logoru i da se uputa za suzbijanje zaraze točno pridržavaju: “[...] javljamo 
Vam, da smo s drugom doktorom kotarskim liječnikom utvrdili način provo- 
djenja karantene u ovom logoru i da smo se istog striktno pridržavali. Što se 


2 V. GEIGER (prir.), Radni logor Valpovo 1945. - 1946. Dokumenti, 88., 143. - 144.; Z. 
DIZDAR, V. GEIGER, M. POJIĆ, M. RUPIĆ (prir.), Partizanska i komunistička represija i zločini 
u Hrvatskoj 1944. - 1946. Dokumenti, 308. - 309.; V. GEIGER (prir.), Partizanska / komunistička 
represija i zločini u Hrvatskoj 1944. - 1946. Dokumenti. Slavonija, Srijem i Baranja, 596. - 597. 


27 V. GEIGER (prir.), Radni logor Valpovo 1945. - 1946. Dokumenti, 90. 

tiče šetanja Valpovom pojedinih interniranih osoba, molim Vas i sa svoje stra- 
ne da ih, u koliko nemaju isprave za kretanje tj. da su neophodno potrebni za 
neki rad u i izvan logora, strpate u zatvor ili da ih predvedete nama. Morate 
shvatiti, da dnevno dajemo 100 ljudi na rad po raznim ustanovama u mje- 
stu, odnosno kotaru Valpovo bez kojih bi mnoge ustanove, odnosno poduzeća 
zapeli u svojem normalnom radu. Ujedno Vas obavještavamo, da oni, koji idu 
na rad, pripadnici su raznih radnih grupa, koje su posebno odjeljene.? 


Zdravstveno-socijalni odjel Kotarskog NO-a Valpovo predložio je 31. siječ- 
nja 1946. Komandi logora Valpovo proširenje izolane s obzirom na velik broj 
logoraša koji boluju od zaraznih bolesti: “Pri pregledima bolesnika i logor- 
ske izolane ustanovljeno je opetovano puta da je logorska izolana premalena 
s obzirom na veliki broj bolesnika koji boluju od zaraznih bolesti, pa se hitno 
predlaže naslovu da odmah zatraži od upravnog odjela kotarskog NO-a još 
jednu zgradu za smještaj zaraznih bolesnika. [...].? 


Zdravstveno-socijalni odsjek Kotarskog NO-a Valpovo izvijestio je 5. velja- 
če 1946. Odjel unutarnjih poslova pri Kotarskom NO-u Valpovo o mjerama 
poduzetim za suzbijanje pjegavog tifusa u logoru Valpovo: “Tokom mjeseca 
siječnja [1946.] provedeno je u radnom logoru u Valpovu cijepljenje protiv 
tifusa sa tetra vakcinom. Pristupilo se izgradnji suhe komore i sistematskom 
razušivanju. Razušivanje se do sada vršilo putem partizanskih buradi pošto 
nije bilo na raspolaganju desinfektora pa kako je to razušivanje bilo nedostat- 
no, izgrađena je suha komora. Posebnim dopisom izvješćen je Okružni NO 
u Osijeku da je tokom mjeseca prosinca i siječnja bilo 21. slučaj oboljenja od 
pjegavca u logoru sa pozitiv Weil Felixom i to 1:1000 odnosno 1:500. No svi 
ti slučajevi bili su bez izrazite kliničke slike pjegavca osim kod dvojice obolje- 
lih, dok su svi ostali slučajevi bili bez eksanterna sa kratkim trajanjem bole- 
sti brzom rekovalescencijom i bez smrtnih slučajeva. Unatoč toga određena 
je najstroža karantena. Povodom toga zamoljen je Dom narodnog zdravlja u 
Osijeku u čiju kompetenciju prema odluci Okružnog NO-a spada vakcinira- 
nje da izvrši vakcinaciju svih zatočenika u logoru protiv pjegavca ali to do sada 
nije izvršeno“ Uz to, iskazana je potreba izolacije/karantene oboljelih u logo- 
ru Valpovo: “S obzirom na veći broj oboljenja koji se moraju promatrati u izo- 
lani dosadašnja izolana nije po svom kapacitetu bila dovoljna za smještaj istih. 
Iz toga razloga predloženo je upravi logora da se ta izolana proširi a za proši- 
renje da se upotrebe dvije susjedne kuće u blizini izolane. Isto tako predloženo 
je da određena karantena ostaje i nadalje na snazi. Sumnjivih slučajeva pjegav- 
ca među civilnim pučanstvom nije bilo. Svakodnevni liječnički pregled u izo- 
lani obavlja Dr. Hart[e]l, dok nadzor nad cjelokupnim radom obavlja kotar- 
ski liječnik. 


2 Isto, 91. 
2 Isto, 97. 
3% Isto, 98. 

Prema iskazu logoraša Stjepana Binskog: “S obzirom da stanje ušljivosti 
postaje nesnosno u jesen uprava logora [Valpovo] instalirala je nekakav kazan 
za iskuhavanje odjeće. [...] Tifus se razmahao punom žestinom, a uprava orga- 
nizira logoraške bolnice u tri napuštene njemačke kuće. Te kuće se nalaze van 
logora no daleko je više bolesnih, nego što ima mjesta u bolnicama. Nije mi 
poznat kriterij po kome se određivalo koji “sretnici idu u bolnicu? a koji osta- 
ju u logoru. Umiranje postaje masovno [...]2* 


Prema svim vrlo pouzdanim navodima, posebice od jeseni/zime 1945., u 
logoru Valpovo počinje harati tifus pjegavac i ubrzo tijekom siječnja i veljače 
1946. poprima razmjere epidemije. Tada su kao zdravstvena pomoć za logor 
Valpovo pridodana još dva liječnika, dr. Vilc iz Osijeka i dr. Pekić iz Vukovara. 
No, i oni su se uskoro zarazili pjegavcem. Prema navodima u njemačkoj/folk- 
sdojčerskoj historiografiji i iskazima/sjećanjima logoraša, početkom 1946. sva- 
kog dana bi se razboljelo i do 100 osoba. Tijekom veljače i ožujka 1946., poje- 
dinih dana umrlo bi 20 do 30 osoba.?? 


Iskazi/sjećanja logoraša slikovito prikazuju zdravstveno stanje i pojavu 
epidemije tifusa pjegavca u logoru Valpovo. Prema iskazu logorašice Hede 
Schestak rođ. Dibisch: “U samom logoru bilo je strašno. Vladale su bolesti, 
pretežno pjegavac, para-tifus i disenterija. Bili smo gladni i iscrpljeni. Raditi 
smo morali cijeli dan bez hrane. [...] Barake su bile pune stjenica i ušiju. 
Prema iskazu logoraša Ota Švajcera: “Higijenski i sanitarni uvjeti nisu bili 
na visini, a prigodom epidemije tifusa u logoru umiralo ih je stotine [...].* 
Prema iskazu logoraša Franje Teina: “Hrana je bila užasna i uz to neredovita 
znalo se događati da po dan-dva ne dobijemo ništa za obrok [...]. Higijenski 
uvjeti su bili jako loši, vladao je tifus od kojeg je dosta logoraša skončalo svoj 
život“? Prema iskazu logorašice Ane Flatscher: “Izgladnjele i iscrpljene u logo- 
ru je kosio tifus, dizenterija i pjegavac. U početku su dnevno umirale dvije, tri 
osobe, a nakon višemjesečna boravka u logoru, umiralo je dnevno po 20-30 
osoba“ Prema iskazu logorašice Paule Kotnik, u vrijeme epidemije tifusa pje- 
gavca u logoru Valpovo: “U logoru je svakodnevno umiralo pet do sedam ljudi 
od tifusa i dizenterije.“ Prema iskazu logorašice Ilone Springer rođ. Kirch: “U 
takvim nenormalnim uvjetima mnogi su se razboljeli. Zatočenici i stražari bili 
su puni ušiju. Počele su harati zarazne bolesti, svrab, pjegavi tifus, dizenterija 


3! Isto, 422. - 424. 


3? Verbrechen an den Deutschen in Jugoslawien 1944 - 1948, 224. - 228.; Genocide of the Ethnic 
Germans in Yugoslavia 1944 - 1948, 121. - 124.; Genocid nad nemačkom manjinom u Jugoslaviji 
1944 - 1948, 152. - 156. I tamo navedeni izvori i literatura. 


* V. GEIGER (prir.), Radni logor Valpovo 1945. - 1946. Dokumenti, 403. 
34 Isto, 377. 
35 Isto, 396. 
36 Isto, 386. 
37 Isto, 398. 

itd. U početku su dnevno umirale 2-3 osobe, a nakon višemjesečnog boravka 
u logoru dnevno je umiralo 20-30 osoba? 


U logoru Krndiji od zime 1945./46., posebice od siječnja 1946. počinje 
harati tifus pjegavac i ubrzo tijekom veljače 1946. poprima razmjere epidemi- 
je. Stanje u logoru Krndiji očito je bilo zabrinjavajuće. Naime, i logorski liječ- 
nik dr. Kirchbaum umro je od tifusa pjegavca 6. veljače 1946. Kasnije će zdrav- 
stvenu skrb u logoru Krndiji imati dr. Wesbeck, veterinar iz Đakova, a jednom 
tjedno u ispomoć je dolazio i liječnik iz Đakova, ali na raspolaganju su i dalje 
bili nedostatni i neodgovarajući lijekovi.?? 

Prema iskazu logoraša, zbog izrazito loših uvjeta smještaja, posebice higijen- 
skih uvjeta (nemogućnost pranja tijela i odjeće, nemogućnost zamjene odjeće, 
stalna pojava raznih nametnika, (buhe, uši, stjenice i sl.) i izrazito loše prehra- 
ne (odnosno gladi) i hladnoće, u logoru Krndiji je zavladao tifus pjegavac. 


Prema iskazu logoraša Franje Kifera: “[...] Ljudi su [u logoru Krndija] 
nemilice umirali od gladi i tifusa. U početku se sahranjivalo po jedan i u san- 
ducima. Kasnije, kada je došla epidemija, bilo je po 10, 15 i 20 mrtvih i sprovo- 


da na dan i svi su trpani u istu jamu.“ 


Prema iskazu logoraša Petera Seilera: “[...] je na početku siječnja 1946. [u 
logoru Krndija] počela harati epidemija pjegavog tifusa i ubrzo poprimila 
zastrašujuće razmjere. [...]*' Prema iskazu logoraša Stefana Schwoba, u vri- 
jeme epidemije tifusa pjegavca i masovnog umiranja u logoru Krndiji: “Mrtve 
se moralo pred kućom na cestu legnuti, a onda su kolima odvezeni u groblje 
u masovni grob. Svaki dan smo 10-15 mrtvih brojili.** Prema iskazu Josipa 
Brandisa, čuvara u logoru Krndiji od rujna 1945. do svibnja 1946.: “Svaki dan 
se umiralo. Većinom svaki dan je bila sahrana kad je počeo vladati tifus. Bio 
sam na jednoj sahrani logoraša. Osam najedanput u jednu raku. Sahranili su 
ih na desnoj strani groblja. [...].# 


Komanda logora Krndije i logorski liječnik Peter Krippels izvijestili su 22. 
veljače 1946. o broju oboljelih i umrlih od tifusa pjegavca u logoru te poduze- 
tim mjerama Zdravstveni odjel Kotarskog NO-a Đakovo: “U vremenu od 10. 
II. do 18. II. 1946 izolirali smo u logorsku ambulantu i improviziranu izola- 


38 Isto, 408. 


3? Verbrechen an den Deutschen in Jugoslawien 1944 - 1948, 222.; Genocide of the Ethnic 
Germans in Yugoslavia 1944 - 1948, 125.; Genocid nad nemačkom manjinom u Jugoslaviji 1944 - 
1948, 158. I tamo navedeni izvori i literatura. 


* V. GEIGER, “Nijemci Požege i Požeške kotline 1945.-1946.: dokumenti i sjećanja/iskazi", 
Scrinia slavonica, 4, Slavonski Brod 2004., 479. 


“! Dokumentation der Vertreibung der Deutschen aus Ost - Mitteleuropa, Band V, Das 
Schicksal der Deutschen in Jugoslawien, 532.; Vladimir GEIGER, Ivan JURKOVIC (prir), Pisma 
iz Krndije, Zagreb 1994., 121. 


“ V. GEIGER, Nijemci u Đakovu i Đakovštini, Zagreb, 2001., 178. 
“Usmeni iskaz J. Brandisa (Josipovac Punitovački) od 12. kolovoza 2003. V. Geigeru. 

nu 33 bolesnika suspektnih na pjegavac. U gore spomenutom razdoblju umrlo 
je 18, a otpušteno 10 bolesnika. Poslali smo krv pojedinaca u Osijek za Weil- 
Felix, odgovor do danas nije stigao. Ponovno raskuživanje cijelog logora poče- 
lo je pred dva dana" Zdravstveni odjel Kotarskog NO-a Đakovo, dobiveni 
je izvještaj proslijedio Zdravstvenom odjelu Okružnog NO-a u Slavonskom 
Brodu.“ 


Prema poimeničnim pokazateljima o umrlima u logoru Krndiji, koje sam 
do sada na temelju različitih izvora prikupio za veljaču 1946., do 10. velja- 
če umrlo je 8 osoba, a nakon 18. veljače 7 osoba, te je umrlih u veljači 1946. 
najmanje 33. Iskazi/sjećanja logoraša navode svakodnevna umiranja u logoru 
Krndiji tijekom veljače 1946., pretežno od tifusa pjegavca. Kako matica/popis 
umrlih u logoru Krndiji ne postoji odnosno nije dostupan, teško je procjenji- 
vati broj umrlih logoraša u vrijeme epidemije tifusa pjegavca. 

O zdravstvenim mjerama poduzetim protiv tifusa pjegavca u logoru Krndiji 
logorašica Marija Mira Knčbl navodi u pismu majci od 7. veljače 1946.: “Sada 
se neće 5 dana niko smjeti maknuti iz logora niti će se ići po drva. Biti će 
raskuživanje logora, odjelo će nam ići u paru, morati ćemo se sasvim skinuti 
te odjelo dati u paru, zatim će se raskužiti sobe, tako da se unište uši, koje pre- 
nose bolesti. Mi se svaku veče pregledamo prije spavanja i propeglamo si sve te 
tako ih nemamo, jedino imamo puno buha# 

U to vrijeme, glasine o epidemiji tifusa pjegavca u logoru Krndiji proširile 
su se i izvan logora, kao i priče o masovnom umiranju logoraša.“ 

Da je pojava tifusa pjegavca u logoru Krndiji poprimila razmjere epidemi- 
je, potvrđuje 14. veljače 1946. M. M. Knobl u pismu majci, opisujući što je i na 
koji način poduzeto: “Kod nas u logoru je jedno vrijeme vladao tifus pjegavac i 
to u velikom razmjeru na dan su umirali po 12-13 osoba. Bili smo se svi upla- 
šili jer taj tifus dolazi od uši, a to nas je ipak utješilo jer mi uši nemamo. Svaki 
dan se pregledamo, a u glavi pogotovo nemamo, ali ima ljudi koji se ne pregle- 
đu, a to osobito stari, ti su puni i tako je prelazio taj tifus tim vašima, ali za dan 
dva došao je kazan za parenje i išlo je sve od kuće do kuće u paru. Kod onih 
koji su bili puni išlo je sve u paru i to 2 h tako da sve vaši i gnjide moraju da se 
unište. Ja sam dala u paru samo moju šarenicu i ništa više. Onda su opet došli 
sa špricom pa sve pošpricali zidove i krevete i pod sa lizolom, slamu smo svu 
bacili van i popalili ju, a krevete dobro oprali, a juče su došli sa nekim praš- 
kom bijelim kao puder i sve nas našpricali po tijelu tako da je i haljina koju 
smo imali na sebi puna, tako isto su nas našpricali naime naprašili i po glavi, 
tako da ne bi slučajno vaši bilo u glavi. Za taj poso su došli raskužitelji u bije- 


“* Državni arhiv u Slavonskom Brodu, Okružni narodni odbor Slavonski Brod 10/15, Opći 
spisi po ur. zapisniku br. 8371/52903, 1946., Inv. br. 50. 


45 V, GEIGER, I. JURKOVIĆ (prir.), Pisma iz Krndije, 80. 
#6 Isto, 81. 

lo obučeni, ne znamo odakle su, ali fini ljudi. Kod tate još nisu raskužili, jer on 
je u radioni, a druge muške su svršili, sada su kod ženskih. Muške su sve oši- 
šali na golo. Sada ne smijemo preko kod muških niti oni k nama dok ne bude 
sve gotovo raskužito tako da se ne mješaju čisti sa vašljivima, i tako sada mi 
tata donese do žice jelo i tamo pričamo, za koji dan dok se svrši onda ćemo 
opet smjeti jedno drugomu [...] Sada se tifus više ne širi oni koji su prvi obo- 
lili bili su kolima prevezeni za Brod u bolnicu, i tako se ipak sprečio taj tifus. 
[...] Sada sa sela ne dolazi u Krndiju niko, pošto je bilo zabranjeno radi tifusa 
do 15. Sada će valda opet smjeti. Iz tatine sobe je jedan kolar dobio još prošle 
nedjelje rješenu molbu sa ministarstva, pa ga radi tifusa nisu pustili [...]2“7 


Prema zabilješkama logoraša Karla Bezemeka, u logoru Krndija: “Mnogi su 
umrli od tifusa i drugih bolesti. U mjesecu veljači [1946.] bilo je najgore i uve- 
dena je karantena do ožujka. [...] Vidio sam mnoge tužne slučajeve i nikada 
u životu nisam toliko plakao i molio kao u tom logoru Krndija. [...] 8. velja- 
če morao sam se kao i svi ostali ošišati zbog bolesti. [...] Najviše su me ljuti- 
le bube, buhe i uši. Osobito sam se teško oslobađao ušiju, koje su zapravo bile 
uzročnici i uzrok tifusa. Ali nikakvo čudo zbog nehigijenskih uvjeta i pretrpa- 
nosti svih spavaonica. [...]. 


Naredbu i upute za suzbijanje tifusa pjegavca civilnim logorima Sanitetskog 
odjeljenja Ministarstva narodne obrane od 30. siječnja 1946., koje je 18. velja- 
če 1946. od Sanitetskog odjeljenja Komande pozadine II. Jugoslavenske armije 
primilo Ministarstvo narodnog zdravlja NR Hrvatske, proslijedilo je 25. velja- 
če 1946. podređenim zdravstveno-socijalnim odjelima. 


Upozoreno je da dok je nakon provedenih mjera tifus pjegavac u jedinica- 
ma JA sveden na najmanji broj, i dok u zarobljeničkim logorima broj obolje- 
lih opada, u civilnim logorima “pjegavac iz dana u dan i na više mjesta izbija 
u vidu većih epidemija. [...] Civilni sanitet do sada nije uspeo da u tim logori- 
ma provede organizaciju sanitetske i posebno epidemiološke službe. Logoraši 
i u većim i manjim grupama i neorganizirano odlaze na radove, mešaju se sa 
civilnim stanovništvom i na taj način šire zarazu naokolo". Sanitetska tijela JA 
“polazeći sa ispravnog gledišta da je epidemiološki problem pjegavca nedeljiv? 
[...]) nakanile su svojim osobljem i raspoloživim sredstvima pomoći civilnom 
sanitetu u suzbijanju nastalih epidemija. Stoga su i upozorili da se “pitanje 
pegavca u civilnim logorima za sada smatra kao najvažniji i najpreči problem 
u zaštiti civilnog stanovništva i vojske“ Naglašeno je, među ostalim, da “se 
civilnom sanitetu osim pomoći u ljudstvu i materijalu pruži i organizacijona 
pomoć kao što su: uvodjenje reda u logorima, osiguravanje karantena i spreča- 
vanje fluktuacije logoraša, formiranje i obučavanje ekipe za suzbijanje pegav- 
ca sastavljenih od samih logoraša, organizacija cijepljenja i masovnog zapraši- 


“7 Isto, 83. - 84. 
* Izvornik u posjedu Vlaste Temmer rođ. Bezemek (Zagreb). 

vanja sa insekticidnim sredstvima i td“ Naređeno je, zatim: “U nizu mera koje 
će se dogovoreno sa civilnim sanitarnim vlastima poduzeti u pojedinim logo- 
rima treba u prvom redu pristupiti masovnom zaprašivanju sa insekticidnim 
sredstvima i cijepljenju logoraša protiv pegavca. Insekticidna sredstva imaju 
da nabave Okružni NO-i potrebite količine cjepiva protiv pjegavca, u koliko 
nema zaliha kod Okružnih NO-a mogu se trebovati od Sanitetskog slagali- 
šta II. JA-e, kao vanredno trebovanje uz naznaku broja ljudstva koje se kani 
cijepiti i u kojem logoru. Za sprovodjenje zaprašivanja i cijepljenja formira- 
ti ekipe sastavljene od samih logoraša, u koliko takove već ne postoje u poje- 
dinim logorima. Zdravstveni odjel Okružnog NO-a Osijek, proslijedio je 20 
ožujka 1946. Zdravstveno-socijalnom odjelu Kotarskog NO-a Valpovo okruž- 


nicu Ministarstva narodnog zdravlja NR Hrvatske “na znanje i ravnanje"? 


Potkraj ožujka ili početkom travnja 1946., kada se zaraza proširila izvan 
logora Valpovo na okolno stanovništvo, te je prijetila epidemija širih razmjera, 
nakon poduzetih potrebnih mjera, tifus je uklonjen. Kroz logor Valpovo proš- 
lo je prema svim vrlo pouzdanim navodima i procjenama oko 4.000 logoraša, 
uglavnom starijih osoba, žena i djece. Do svibnja 1946., kada je logor Valpovo 
raspušten, stradale su najmanje 1.074 internirane osobe, uglavnom od gladi, 
dizenterije i tifusa. Ubijanja i smaknuća logoraša, osim nekoliko slučajeva koji 
su nedvojbeni, u logoru Valpovo nije bilo.?“ 


Matica umrlih za logor Valpovo bilježi tijekom studenoga 1945. godine 
33 umrle osobe, tijekom prosinca 1945. godine 62 umrle osobe, a u vrijeme 
kada se proširio tifus pjegavac, tijekom siječnja 1946. godine 162 umrle osobe, 
tijekom veljače 1946. godine 303 umrle osobe i tijekom ožujka 1946. godine 
(poznati podaci do 25. ožujka) 301 umrlu osobu." Kako je od ukupnog broja 
umrlih u logoru Valpovo najveći broj žrtava tijekom siječnja, veljače i ožuj- 
ka 1946., najvjerojatnije je da je tifus pjegavac osnovni uzrok smrti logoraša u 
vremenu koje iskazi/sjećanja logoraša i njemačka/folksdojčerska historiografi- 
ja označavaju razdobljem epidemije tifusa pjegavca. 


Prema iskazu Josipa Globočnika, upravnika logora Valpovo: “U slabom 
fizičkom stanju oboljeli su u mnogim slučajevima umrli. Nakon duljeg traže- 
nja došla je neka komisija crvenog križa a izvjesno vrijeme poslije toga jedna 
sanitarna ekipa armije. To je već bilo u proljeće [1946.] i bolest se razbukta- 


# V. GEIGER (prir.), Radni logor Valpovo 1945. - 1946. Dokumenti, 102.-103. 

%" Verbrechen an den Deutschen in Jugoslawien 1944 - 1948, 224.-228.; Genocide of the Ethnic 
Germans in Yugoslavia 1944-1948, 121.-124.; Genocid nad nemačkom manjinom u Jugoslaviji 
1944-1948, 152.-157.; V. GEIGER (prir.), Radni logor Valpovo 1945.-1946. Dokumenti, 
V. GEIGER, “Radni logor Valpovo 1945.-1946. godine. Navodi, tvrdnje, procjene i poimenični 
popisi te mogućnost utvrđivanja stvarnog boja stradalih" Dijalog povjesničara-istoričara, 3, 
Zagreb 2001., 541.-556. I tamo navedeni izvori i literatura. 

5! V. GEIGER (prir.), Radni logor Valpovo 1945.-1946. Dokumenti, 272.-327. 

la. [...] Sanitarna je ekipa raskužila logor diditiom* i napravila u jednoj baraci 
tuševe sa toplom vodom, a odjeća se šurila. Tifus je postupno nestao. Da je sani- 
tarna i liječnička pomoć bila pravovremena bilo bi spašeno mnogo života? 


U isto vrijeme, potkraj ožujka ili početkom travnja 1946., nakon poduze- 
tih potrebnih mjera tifus pjegavac je uklonjen i u logoru Krndiji. Kroz logor 
Krndiju prošlo je prema svim vrlo pouzdanim navodima i procjenama oko 
3.500 do 4.000 logoraša, uglavnom starijih osoba, žena i djece. Procjenjuje se 
da ih je oko 500 do 1.500 u logoru smrtno stradalo, uglavnom od gladi, dizen- 
terije i tifusa. Prema do sada utvrđenim poimeničnim pokazateljima, u logoru 
Krndiji, stradalo je do potkraj svibnja 1946., kada je logor raspušten, najmanje 
338 osoba. Ubijanja i smaknuća logoraša osim nekoliko slučajeva, koji su ned- 
vojbeni, u logoru Krndiji nije bilo.“* 

Prema iskazu logoraša Petera Seilera: “Da nismo [u logoru Krndija] počet- 
kom travnja ili koncem ožujka [1946.] dobili kotao za dezinfekciju i DDT-pra- 
šak, vjerojatno bismo svi nastradali. 


Zbog naglog povećanja broja oboljelih logoraša od tifusa pjegavca, tijekom 
zime 1945./46., kada se pojavila opasnost proširivanja epidemije iz logora na 
okolno stanovništvo, sustavno zaprašivanje DDT-praškom provedeno je od 
početka veljače 1946., najprije u logorima za folksdojčere u Bačkoj." 


Tek potkraj ožujka ili početkom travnja 1946., nakon svih poduzetih potreb- 
nih mjera (posebice uporabom DDT praška i sulfonamid tableta, pristiglih 
tada uz pomoć UNRRA-e* u Jugoslaviju), tifus u logorima Valpovo i Krndija, 
te drugim logorima u Hrvatskoj i Jugoslaviji uglavnom je uklonjen.?? 


** DDT (diklor-difenil-trikloretan), sredstvo za uništavanje gamadi, iznimno djelotvorno 
protiv ušiju prenosnika tifusa pjegavca. 

%* V. GEIGER (prir.), Radni logor Valpovo 1945.-1946. Dokumenti, 429. 

**  Verbrechen an den Deutschen in Jugoslawien 1944-1948, 219., 221.-223.; Genocide of 
the Ethnic Germans in Yugoslavia 1944-1948, 124.-126; Genocid nad nemačkom manjinom u 
Jugoslaviji 1944-1948, 157.-159.; V. GEIGER, “Logor Krndija (1945.-1946.). Izvori i literatura", 
Dijalog povjesničara-istoričara, 7, Zagreb 2003., 473.-492.; ISTI, “Struktura stradalih u logoru 
Krndija 1945.-1946., Godišnjak Njemačke narodnosne zajednice/VDG Jahrbuch 2004, Osijek 
2004., 247.-258. I tamo navedeni izvori i literatura. 

5 Dokumentation der Vertreibung der Deutschen aus Ost - Mitteleuropa, Band V, Das Schicksal 
der Deutschen in Jugoslawien, 532.; V. GEIGER, I. JURKOVIĆ (prir.), Pisma iz Krndije, 121. 

56 Branislav DANKOVIĆ, Zaštita zdravlja stanovništva u Somborskom okrugu 1944-1947, 
Sombor 2005., 129. 

"" UNRRA (United Nations Relief and Rehabilitations Administration - Administracija 
za pomoć i obnovu Ujedinjenih nacija), čija je zdravstvena služba i pomoć bila najznačajnija, 
isporučila je u neposrednom poraću Jugoslaviji znatne količine raznolikog sanitetskog materi- 
jala i lijekova. Branko PETRANOVIĆ, “Pomoć UNRE Jugoslaviji" Istorija XX veka. Zbornik 
radova, Il, Beograd 1961., 203.-204. 

5 Verbrechen an den Deutschen in Jugoslawien 1944-1948, 222., 226.; Genocide of the Ethnic 
Germans in Yugoslavia 1944-1948, 124.-125.; Genocid nad nemačkom manjinom u Jugoslaviji 
1944-1948, 157.-158. I tamo navedeni izvori i literatura. 

Nakon ukidanja pojedinih logora za folksdojčere u Hrvatskoj, radno nespo- 
sobni logoraši, pretežno starije i bolesne osobe, prebačeni su u logor Knićanin 
(Rudolfsgnad) u Banatu. Tijekom svibnja 1946. u logor Knićanin prebačene su 
skupine logoraša iz logora Valpova i Krndije, tijekom kolovoza 1946. iz logo- 
ra Pusta Podunavlje i tijekom siječnja 1947. iz logora Tenja/Tenjska Mitnica. 
Mnogi od njih boravak u logoru Knićanin, koji je postojao do ožujka 1948., 
zbog gladi i raznih bolesti nisu preživjeli." 


Unatoč stanju i razvoju događaja, posebice izričitim uputama Ministarstva 
narodnog zdravlja Narodne vlade Hrvatske u Zagrebu i Ministarstva narod- 
nog zdravlja DF Jugoslavije u Beogradu iz studenoga 1945. za provođenje veli- 
ke kampanje protiv tifusa pjegavca, u logorima za folksdojčere u Slavoniji (kao 
i drugdje u Hrvatskoj i Jugoslaviji), pojava tifusa pjegavca ne samo da nije 
smanjena, nego se u skorim danima i mjesecima pretvorila u epidemiju. 


Tifus pjegavac je teška zarazna bolest, praćena nesnosnom glavoboljom, 
visokom temperaturom i osipom. Prenosnik su uši. Hoće li netko oboljeti 
od tifusa pjegavca, ovisi o prodornoj snazi klica i slabosti organizma. Kako 
su logoraši bili stalno vrlo slabo hranjeni (gladni), nisu imali mogućnosti za 
osobnu higijenu, pranje ili promjenu odjeće, zatim su bili u jesenskim i zim- 
skim vremenima prehlađeni, često izvrgnuti napornim fizičkim radovima, a 
sve to im je znatno oslabilo organizam, pa su neposredno i nezaobilazno bili 
podvrgnuti zarazi.“ Proizlazi da su uvjeti za pojavu tifusa pjegavca u logorima 
za folksdojčere bili više nego li povoljni. 

Kako je pojava tifusa pjegavca i drugih zaraznih bolesti i među stanovniš- 
tvom“! i među vojskom“ uspješno i pravovremeno svedena na najmanju mjeru 
i spriječena je zaraza širih razmjera, nejasno je zbog kojih razloga uklanjanje 
tifusa pjegavca u logorima za folksdojčere nije također pravovremeno prove- 
deno sustavno i na zadovoljavajući način. 


5% Verbrechen an den Deutschen in Jugoslawien 1944 - 1948, 227.-228.; Genocide of the Ethnic 
Germans in Yugoslavia 1944 - 1948, 126.; Genocid nad nemačkom manjinom u Jugoslaviji 1944 - 
1948, 159. - 160.; V. GEIGER, “Logori za folksdojčere u Hrvatskoj nakon Drugog svjetskog rata 
1945. - 1947, 1094.-1095., 1096., 1099. I tamo navedeni izvori i literatura. 

% Jovan St. KUJAČIĆ, Pjegavac (Typhus exanthematicus). Prenošenje i širenje njegove zaraze 
i čuvanje od nje, Beograd 1928. 

5! Aleksandra BEDNJANEC VUKOVIĆ, “Zdravstvene prilike u Hrvatskoj neposredno 
nakon završetka Drugog svjetskog rata" u: 1945. - razdjelnica hrvatske povijesti, Zagreb 2006., 
440.-443. 

# Bojan DIMITRIJEVIĆ, “Zdravstvene prilike u Jugoslovenskoj armiji 1945-1954? Istorija 
XX veka, god. XXIII, br. 2, Beograd 2005., 88.-89. 

SUMMARY 


THE TYPHUS EPIDEMIC IN CAMPS FOR THE VOLKSDEUTSCH IN 
SLAVONIA 1945/1946 AND ITS CONSEQUENCES 


No less than 10 000 to 20 000 Croatian Volksdeutsch, the majority of those 
who remained in their homeland after World War Two, were placed in inter- 
nment and work camps during 1945, 1946, and 1947. In addition to poor living 
conditions, the fate of the inmates was made even more difficult by poor diet, 
insufficient opportunities to maintain hygiene, lack of medicines and medical 
care, various contagious diseases, as well as hard physical labour in frequently 
unfavourable weather. Many inmates became ill and died. The cause of death 
was most often diseases, especially dysentery and typhus, but also fatigue and 
starvation. The killing of Volksdeutsch, except in a few indisputable cases, did 
not occur. Health problems among the aged, the weak, and the young appe- 
ared immediately after the opening of the camps for Volksdeutsch in Croatia 
(as elsewhere in Yugoslavia), and then various contagious diseases started to 
spread. It is clear from the course of events that adequate medical measures to 
protect the inmates were not in place from the very beginning. Despite wor- 
sening conditions and developments, the specific directives of the Ministry 
of Public Health of the People's Government of Croatia in Zagreb and the 
Federal Ministry of Public Health in Belgrade in November 1945, which ini- 
tiated a major campaign against typhus in the country as a whole, were not 
observed in the camps. Not only was the spread of typhus not halted, rather, 
in the following days and months, it grew into an epidemic. In the fall/winter 
of 1945 and the winter of 1946 the ravages of the typhus epidemic took on fri- 
ghtening proportions. Due to extremely poor living conditions, especially bad 
hygienic conditions (the inability to wash or change clothes, bathe), the con- 
stant appearance of parasites (flees, lice, bedbugs, etc.), terrible food (i.e. hun- 
ger), and cold, typhus overwhelmed the camps. The largest number of deaths 
among the interned Volksdeutsch occurred in January, February, and March 
1946. Typhus was most likely the leading cause of death among inmates in this 
period which testimonies/memoirs and German/Volksdeutsch historiography 
marks as the typhus epidemic. Only in late March and early April 1946, when 
all the necessary measures against typhus were taken in the camps in Valpovo 
and Krndija, as well as in other camps in Croatia and Yugoslavia, was typhus 
for the most part eliminated. Since the spread of typhus among the general 
Croatian population and in the army was successfully brought under control 
in a timely manner to avoid a widespread epidemic, it is unclear why the typ- 
hus epidemic in the camps for Volksdeutsch was not similarly brought under 
control effectively and on time. 


Key words: Volksdeutsch, Yugoslavia, Croatia, Slavonia, 1945, postwar 
internment camps, typhus. 

